Projekt Bungalov B14 je vhodný na väčší svahovitý pozemok . Vo svahu máme čiastočné podpivničenie, prístupné z exteriéru, ktoré môže slúžiť ako sklad alebo iný úložný priestor. Dom poskytuje 120m² obytnej plochy, 30m² garáže a terasu o rozlohe 18m². Tvar objektu do L ponúka možnosť efektívne rozdeliť dom na vstupnú časť s technickým zázemím, na dennú zónu a nočnú zónu. Denná časť poskytuje priestor pre kuchyňu so špajzou, jedáleň a obývaciu izbu s prepojením na terasu. Nočná zóna, kde sa nachádza hlavná spálňa so šatníkom a detské izby, nie je rušená dennou časťou a aktivitami v nej. Obývaciu miestnosť s terasou odporúčame orientovať na juh, prípadne juhozápad. Takouto dispozíciou docielime presvetlenie dennej časti, detských izieb a značné tepelné zisky v zimnom období. Pri správne použitej tieniacej technike zabránime prehrievaniu interiéru počas leta. Tento projekt predstavuje praktické riešenie pre štvorčlennú rodinu.